**Nota informativă privind raportul de activitate pentru anul 2018 al**

**Direcției asistență socială și protecție a familiei Hîncești**

Protecția socială a populației este elementul-cheie al reformelor sociale și constituie una din direcțiile principale ale politicii sociale de stat. Implementarea politicii sociale în condițiile actuale presupune aplicarea de noi formule de protecție socială a categoriilor de populație social dezavantajate, noi instrumente de intervenție în politicile de dezvoltare socială, realizarea reformelor social-economice cu implicarea activă a societății prin informare, dialog și consultări.

Protecţia socială optează pentru asigurarea unui standard de viaţă de bază pentru toți oamenii, indiferent de categoriile pe care le reprezintă și mijloacele de care dispun. În acest sens, condiţiile concrete şi nevoile diferite care se cer a fi acoperite conduc la diversificarea modalităţilor de realizare a protecţiei sociale, dar avîndu-se un singur obiectiv final – **cel al asigurării unui nivel de trai decent al populației.**

Protecţia socială se concretizează prin programe sociale, care cuprind măsuri şi instrumente menite să asigure creşterea nivelului de trai şi îmbunătăţirea calităţii vieţii, precum şi protecţia populaţiei de efectele negative ale fenomenelor sociale, precum: şomajul, sărăcia, exodul forţei de muncă, inflaţia, pauperizarea, efecte ce pot apărea în anumite perioade determinate de diferitele condiţii economice şi sociale.

Politicile sociale elaborate de Ministerul Sănătății și Protecției Sociale contribuie la consolidarea familiei, asigurarea incluziunii sociale a copilului, persoanelor cu dizabilităţi şi a altor grupuri vulnerabile, crearea unei pieţi a muncii funcţionale, facilitează crearea condiţiilor decente de muncă salariaţilor şi asigurarea unui nivel adecvat de protecţie persoanelor în vîrstă, precum şi promovează egalitatea şanselor.

DASPF este promotorul implementării politicii sociale de stat în domeniul protecţiei sociale a populaţiei, care are drept scop creşterea nivelului vieţii cetăţenilor şi asigurarea garanţiilor sociale de stat. În vederea realizării acestui deziderat, DASPF continuă implementarea și promovarea reformelor în domeniu, reforme ce sînt orientate spre asigurarea unei protecţii sociale eficiente, juste şi incluzive.

Implementarea politicii sociale în condiţiile actuale presupune aplicarea de noi mecanisme de protecţie socială a categoriilor de populaţie cu venituri mici, care va asigura accesul populaţiei la servicii de asistenţă socială calitative, achitarea la timp şi în cuantumuri majorate a plăţilor sociale.

Pornind de la obiectivul principal al protecţiei sociale privind diminuarea şi chiar înlăturarea consecinţelor unor riscuri asupra nivelului de trai al segmentelor de populaţie social vulnerabile, la fundamentarea şi promovarea politicilor sociale DASPF implimentează sistemul de protecţie socială a populaţiei echitabil, social eficient şi stabil din punct de vedere financiar.

Raportul Social Anual, propus, reprezintă o generalizare a aspectelor principale ale activităţii DASPF pe parcursul anului 2018. În el sînt reflectate rezultatele reformelor sociale în raion, sînt evidenţiate problemele cu care se confruntă sistemul protecţiei sociale. Astfel, raportul constituie un instrument important de monitorizare a situaţiei sociale din raion în decursul unui an.

Constituind sursă de informare şi fiind un instrument util de lucru, raportul poate servi, în egală măsură, organismelor şi instituţiilor raionale şi cetăţenilor de rînd.

Raportul Social Anual 2018 reprezintă o analiză a situaţiei din cadrul sistemului de protecţie socială din raion, condiţionată de schimbările social-politice şi economice care au avut loc pe parcursul ultimilor ani.

Un obiectiv strategic al Direcţiei asistenţă socială şi protecţie a familiei Hînceşti constă în dezvoltarea şi consolidarea serviciilor sociale pentru persoanele aflate în dificultate. Scopul major al sistemului integrat de servicii sociale presupune asigurarea populaţiei cu servicii bazate pe estimarea nevoilor prin diversificarea şi îmbunătăţirea calităţii serviciilor comunitare la nivelul fiecărei unităţi teritorial-administrative, prin integrarea acestora într-un sistem coerent şi echilibrat, întemeiat pe un mecanism clar de evidenţă, de monitorizare şi evaluare de performanţă, pe implicarea structurilor relevante ale administraţiei publice locale şi ale societăţii civile.

În acest context, e de menţionat că, conform situaţiei din 01.01.2019, în raion **numărul total al beneficiarilor de pensii şi alocaţii sociale de stat constituie 25046 de persoane**, dintre care pensionari de toate categoriile constituie 22827 persoane, iar beneficiari de alocaţii sociale constituie 2219 persoane. **Persoane cu dizabilităţi - 4492 persoane**, inclusiv: copii (0-18 ani) – 399 persoane; adulţi (18-60 ani) – 3029 persoane; vîrstnici (peste 60 ani) – 1064 persoane.

* Cu grad de dizabilitate sever – 872 persoane;
* Cu grad de dizabilitate accentuat – 2429 persoane;
* Cu grad de dizabilitate mediu – 1191 persoane.

Dizabilitatea este stabilită în urma diferitor afecţiuni, cum ar fi: pensionari de dizabilitate în urma unei boli obișnuite – 3003; pensionari de dizabilitate în urma unui accident de muncă – 37; pensionari de dizabilitate în urma unei boli profesionale – 2; pensionari de dizabilitate participanți la Cernobîl – 31; pensionari de dizabilitate din rîndul militarilor – 24; pensionari de dixabilitate din rîndul angajaților structurilor de forță – 15; persoane cu dizabilități beneficiari de alocații de stat – 316; persoane cu dizabilități din copilărie – 1064; copii cu dizabilități în vârstă de până la 18 ani – 399.

La obiectivul strategic I: ***Promovarea și implementarea educației incluzive și alternativelor educaționale*** s-au realizat următoarele:

La capitolul dezvoltării Serviciului de Asistență Psihopedagogică a fost efectuată evaluarea complexă a dezvoltării a cca 336 copii, dintre care:

*a. instituții preuniversitare:* evaluați-61 elevi cu CES; reevaluați-146 elevi cu CES ;

*b. instituții rezidențiale:* evaluați-3 elevi cu CES ; reevaluați-33 elevi cu CES ;

*c. instituții de educație timpurie :*evaluați-7 copii.

La obiectivul strategic II: ***Asigurarea protecției sociale a persoanelor cu dizabilități*** s-au realizat următoarele:

Participarea persoanelor cu dizabilități la viața culturală, socială și politică în perioada aceasta persoanele cu dizabilități au fost asigurate cu mijloace ajutătoare tehnice, astfel că s-au acordat 25 cărucioare, 115 perechi de încălțăminte ortopedică, 7 bandaje, 8 proteze, 3 aparate audItive și 15 corsete. În ceea ce privește asigurarea facilitării comunicării dintre persoanele cu deficiențe de auz (surzi, muți ori surdomuți) și societate prin intermediul unui interpret, o singură persoană s-a adresat și, prin intermediul DASPF, a beneficiat de serviciile unui interpret, oferite de către Asociația surzilor din Chișinău.

Pe parcursul anului IV de implementare a Strategiei, persoanelor cu dizabilități solicitante (adulte) le-au fost repartizate în total 265 de foi de reabilitare/tratament la sanatoriu. Astfel, în semestrul IV anul 2017 au beneficiat 41 de persoane cu dizabilități, iar în semestrul I, II, III 2018 au beneficiat 124 de persoane cu dizabilități.

La obiectivul strategic III: ***Participarea la viața social-economică a persoanelor cu dizabilități*** s-au realizat următoarele:

Pe parcursul semestrului IV al anului 2018 au fost angajate 7 persoane cu dizabilități care sunt înregistrate în baza de date a AOFM cu statut de șomer, conform categoriei de dizabilitate și capacității de muncă stabilită. În scopul informării și explicării prevederilor legislației în domeniul forței de muncă, despre cererea și oferta pe piața muncii a persoanelor cu dizabilități, despre drepturile și sansele lor egale privind angajarea în cîmpul muncii au fost organizate 10 seminare. Pentru antrenarea persoanelor cu dizabilități la Lucrări Publice remunerate (amenajarea spațiului public, de salubrizare) au fost alocați bani, însă nu au fost solicitări. Informația privind serviciile prestate de AOFM și situația pe piața muncii a fost prezentată prin cele circa 2000 de pliante repartizate de către ANOFM în cadrul celor 39 de primării ale raionului, aceeași informație fiind afișată pe 3 panouri informative în or. Hîncești și 39 de panouri informative existente în cadrul primăriilor raionului.

La obiectivul strategic V: ***Promovarea modului sănătos de viață*** s-au realizat următoarele:

Asistența medicală primară, cu scopuri curative și de suport, orientată spre satisfacerea necesităților de sănătate, s-a acordat la 5049 persoane. Promovarea modului sănătos de viață, educația pentru sănătate în prevenirea și combaterea factorilor de risc, promovarea alimentației raționale, măsurilor de igienă personală, consumului de apă din surse sigure, a sării iodate, combaterea fumatului și consumului excesiv de alcool, prevenirea traumatismelor se realizează în baza indicatorilor de performanță la medicii de familie..

**Compensaţia pentru serviciile de transport acordată persoanelor cu dizabilităţi**

În vederea implementării Hotărârii Guvernului Republicii Moldova nr. 1413 din 27 decembrie 2016 pentru aprobarea Regulamentului cu privire la modul de stabilire şi plată a compensaţiei pentru serviciile de transport, pe parcursul anului 2018 **compensaţia pentru serviciile de transport** a fost achitată la **3435 beneficiari** în **sumă totală de 1721232,47 lei.**

Neachitaţi au rămas 171 de beneficiari în sumă de 21272,30 lei din diferite motive (neprezentarea la timp de către beneficiari la oficiul poştal pentru a ridica banii, pe motiv de sănătate sau absenţa în teritoriu ş.a.).

Situaţia se prezintă astfel:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Compensația pentru serviciile de transport (anul 2018)** | | | | | | | | | | | | | | | | |
| **Nr. d/o** | **Raionul/**  **Municipiul** | **Nr. beneficiarilor** | | | | | | | **Nr. beneficiarilor cu dizabilități**  **locomotorii** | | | | **Cheltuielile effectuate pentru plata compensației în anul 2018 (mii lei)** | **Cheltuielile planificate pentru anul 2019** | **Restanță pentru anul 2018** | |
| **mii /lei** | **Nr. beneficiarilor** |
| **Persoane cu dizabilități severe** | | **Persoane cu dizabilități accentuate** | | **Copii cu dizabilități** | | **Total** | **Adulți** | | **Copii** | |  |  |
| femei | bărbați | femei | bărbați | femei | bărbați | femei | bărbați | femei | bărbați |
| **1.** | **Hâncești** | **269** | **476** | **1230** | **1144** | **156** | **160** | **3435** | **285** | **294** | **35** | **42** | **1721,2** | **2193,3** | **21,3** | **171** |

Cheltuielile panificate pentru plata compensaţiei pentru serviciile de transport în anul 2019 constituie 2193300 lei.

**Protecția socială a persoanelor aflate în dificultate prin plasarea în Azilurile pentru persoane în vârstă și persoane cu dizabilități**

Pe parcursul anului 2018 în cadrul a 10 şedinţe ale comisiei raionale pentru examinarea dosarelor solicitanţilor de a fi cazaţi în azilul pentru persoane în vârstă şi persoane cu dizabilităţi din com. Sărata-Galbenă s-au examinat 48 de dosare ale solicitanţilor și au fost cazate 19 persoane, dintre care 11 persoane – la întreţinerea deplină a statului, iar 8 persoane – contra plată. Pentru17 persoane a fost prelungit termenul de cazare, 5 persoane au fost externate din Azil din diferite motive, 5 persoană au primit refuz de cazare în Azil.

**Serviciul de alimentare în cantinele de ajutor social**

De serviciile cantinelor de ajutor social beneficiază circa 400 persoane cu dizabilităţi şi aflate în dificultate, copii din familii social defavorizate. Cu prînzuri calde la domiciliu sînt asigurate circa 135 de persoane. În mediu, costul unui prînz este de circa 25 lei pe zi.

**Serviciul social „Locuinţa protejată”**

Serviciul activează în baza Regulamentului de organizare și funcționare a Serviciului social Locuinţă Protejată aprobat prin Decizia Consiliului raional Hîncești nr. 04/08 din 29.09.2014, precum și conform standardelor minime de calitate, aprobate prin Decizia Consiliului raional Hîncești nr. 06/16 din 18.12.2014. În cadrul serviciului sunt plasate 2 persoane cu dizabilități, dezinstituționalizate din Casa-internat pentru copii cu deficiențe mintale (băieți) din Orhei.

**SERVICIUL ÎNGRIJIRE SOCIALĂ LA DOMICILIU**

În anul 2018 au beneficiat de servicii de îngrijire la domiciliu 691 persoane solitare şi inapte de muncă, oferite de un personal de 68 de lucrători sociali. Au fost acceptați în Serviciu 45 persoane, aceştia fiind anterior incluși în lista de rezervă. S-au efectuat vizite în teritoriu în majoritatea localităţilor ale raionului Hîncești și revăzute cazurile la 80% de beneficiari. În urma deplasărilor în teritoriu, au fost vizitaţi 656 beneficiari îngrijiți la domiciliu și, respectiv, întocmite rapoarte de monitorizare privind calitatea serviciilor prestate.

**SERVICIUL ASISTENȚĂ PERSONALĂ**

În anul 2014, atunci când a fost instituit Serviciul ,,Asistenţă Personală” în raionul Hînceşti, au fost acordate 61 de unităţi de asistenţi personali. În anul 2017, prin Decizia Consiliului raional Hînceşti nr.03/02 din 25 aprilie au mai fost acordate încă 2 unităţi, iar în anul 2018 au fost instituite încă 12 unităţi. Astfel, în anul 2018, de serviciu au beneficiat 76 de persoane.

**PROBLEMELE FAMILIILOR CU COPII ÎN SITUAȚII DE RISC**

Pe parcursul anului 2018 au fost organizate și desfășurate **16** ședințe ale Comisiei raionale pentru protecția colilului aflat în dificultate, dintre care **12** ordinare și **4** extaraordinare. În cadrul ședințelor au fost examinate **231** de cazuri cu **508** copii.

În urma desfășurării Comisiilor au fost întocmite **16 procese-verbale**, au fost eliberate - **312 de avize.** Au fost întocmite **- 2 rapoarte statistice simestriale** și **un raport statistic anual.**

În vederea executării Hotărîrii Guvernului RM nr.290 din 15 aprilie 2009 „Pentru aprobarea Regulilor de eliberare a certificatului de luare în evidenţă a copilului care rămîne în ţară, al cărui părinte/tutore , cetăţean al RM, se angajează provizoriu în muncă în străinătate”, de către specialistul principal în problemele familiei cu copii în situație de risc au fost eliberate **40** de certificate ECPAMS – I şi ECPAMS - II și luați la evidență **40** de copii din **24** familii din raionul Hîncești.

**Pe parcursul anului 2018** specialistul principal a participat la **679** de ședințe de apărare a drepturilor copiilor în instanța de judecată în care au fost asistați **345** de copii, au fost întocmite 28 grafice de întrevederi, cu respectarea, în primul rind, al interesului suprem al copiilor minori, care devin victime indirecte în conflictele declanșate între părinți.

**PROBLEMELE DREPTURILOR COPILULUI SERVICIUL DE TUTELĂ/CURATELĂ**

Conform Legii nr. 140 din 14.06.2013 privind protecţia specială a copiilor aflaţi în situaţie de risc şi a copiilor separaţi de părinţi, specialistul principal în protecţia drepturilor copilului a colaborat la 43 de cazuri cu privire la situaţia copiilor rămaşi (temporar) fără ocrotire părintească sau în situaţii de risc.

La fel în perioada anului 2018 s-au întocmit 15 rapoarte de evaluare postadopţie cu privire la situaţia copiilor adoptaţi, care ulterior au fost transmise MSPSF al R.Moldova.

Reprezentarea drepturilor copilului în instanţă de judecată de către specialistul în protecţia drepturilor copilului în anul 2018 a apărat drepturile la 58 copii în - 120 procese de judecată

**CASE DE COPII DE TIP FAMILIE**

Casa de copii de tip familial reprezintă o instituţie creată în baza unei familii în scopul întreţinerii şi educaţiei copiilor orfani şi a celor rămaşi fără ocrotirea părintească. Conform actualelor prevederi ale Codului Familiei, în acest serviciu pot fi plasaţi de la trei pînă la şapte copii.

În raion funcţionează 15 case de copii de tip familial, în care se educă 57 de copii.

**SERVICIUL DE ASISTENȚĂ SOCIALĂ COMUNITARĂ**

În cadrul Serviciului de asistenţă socială comunitară în anul 2018 au activat 46 asistenţi sociali în 39 primării.

Din numărul total de asistenți cu studii superioare sunt 25,dintre care 9 în domeniul asistenţei sociale, 14 asistenţi sociali au studii medii speciale, 1 asistent social studii medii profesionale 3 studii medii, 1 liceale, 1 gimnaziale. La sfîrșitul anului 2018 în raion sunt 1,5 funcții vacante de asistent social. Referitor la experienţa de muncă a asistenţilor sociali:

* 0- 10 ani de activitate –23 asistenţi
* 11-20 ani de activitate – 14 asistenţi
* 21-30 ani de activitate - 5 asistenţi

Conform Legii nr. 133 din 13.06.2008 cu privire la ajutorul social, asistenţii sociali au realizat un lucru mare la înregistrarea cererilor, verificarea și procesarea în Sistemul Informaţional Automatizat. În anul 2018 în raion s-a acordat ajutor social în sumă de 20 milioane 838,700 mii lei la 22 mii 874 beneficiari şi APRA suma de 11 milioane 271,225 mii lei la 33 mii 883 beneficiari.

În cazul în care serviciile sociale primare nu satisfac necesităţile benficiarilor dosarele din comunitate sunt îndreptate spre serviciile sociale specializate. Asistenţii sociali din raion au referit 256 cazuri la Comisia raională pentru Protecţia Copilului aflat în dificultate, unde s-a examinat situaţia la 508 copii din 154 familii. Pe parcursul anului 2018 Comisia nominalizată s-a întrunit în 16 şedinţe.

Asistenţii sociali comunitari lucrează mult şi cu familiile vulnerabile cu copii, familii cu copii în situaţie de risc, copii rămaşi fără îngrijire părintească. Pe parcursul ultimilor ani se constată o creştere a numărului de copii aflaţi în dificultate. Asistentul social este acea persoană în comunitate care identifică aceşti copii şi propune cazurile spre examinare la Comisia pentru apărarea drepturilor copilului din localitate. În primării s-au petrecut aproximativ 195 şedinţe a Comisiei pentru protecţia drepturilor copilului.

**Serviciul de ajutor social**

* oferă garantarea posibilităţilor egale pentru familiile defovarizate prin acordarea unui ajutor socialla un nivel garantat de stat.
* asigură un venit lunar minim garantat prin acordarea unui ajutor social stabilit în conformitate cu evaluarea venitului global mediu lunar al fiecarei familii şi cu nevoia acesteia de asistenţă socială

1. Pe perioada anului 2018 au fost primite şi procesate în programul SIAAS 6481 de cereri de ajutor social şi/sau ajutor pentru perioada rece a anului.

2. Pe parcursul anului 2018 de ajutor social pentru perioada rece a anului a beneficiat 33883 beneficiari în suma 11271225 de lei.

3. Dreptul la ajutor social pe perioada anului 2018 au obţinut 22874 de beneficiari în suma de 20838700

Pe parcursul anului 2018 au fost înregistrate şi examinate 7 petiţii – care au fost examinate şi soluţionate în conformitate cu legeslaţia, necesităţile solicitanţilor şi posibilităţile Direcţiei.

**ACTIVITATEA SERVICIULUI SOCIAL SPRIJIN FAMILIAL PENTRU FAMILIILE CU COPII PENTRU ANUL 2018**

Serviciul social de sprijin pentru familiile cu copii este un serviciu nou în raionul Hînceşti. În anul 2016, prin Decizia Consiliului raional Hînceşti nr.05/18 din 07 decambrie, a fost aprobat Regulamentul cu privire la organizarea și funcționarea Serviciului social de sprijin pentru familiile cu copii. Către sfârșitul anului 2018 serviciul social de sprijin pentru familiile cu copii a fost dezvoltat în unitatea administrativ-teritorială Hîncești. Pentru finanțarea Serviciului menționat au fost repartizate din Bugetul de Stat de către Agenția Națională Asistență Socială pentru raionul Hîncești 1502,34 mii,lei. Din ele au fost utilizate 1501,8 mii,lei. Din Serviciul social de sprijin pentru familiile cu copii au fost acordate mijloace bănești la 132 familii socialment vulnerabile cu 407 copii. Mărimea ajutorului bănesc pe copil – 2000-4000 lei,

**Activitatea Serviciului social de suport monetar adresat familiilor/persoanelor defavorizate**

Serviciul social de suport monetar adresat familiilor/persoanelor defavorizate este un serviciu nou în Republica Moldova și în raionul Hînceşti.  
 Serviciul social de suport monetar adresat familiilor/persoanelor defavorizate a fost aprobat prin Hotărârea Guvernului nr.716 din 18 iulie 2018.

Serviciul a fost instituit în baza Deciziei Consiliului Raional Hîncești nr.05/07 din 28 septembrie 2018.

Serviciul are drept scop susținerea familiei/persoanei defavorizate pentru prevenirea/diminuarea/depășirea situațiilor de dificultate, precum și pentru prevenirea excluziunii sociale și instituționalizării acestora, în baza necesităților identificate.

Serviciul colaborează cu Comisia pentru protecția persoanelor aflate în situații de dificultate. Pe parcursul perioadei de raportare au fost convocate planificat 3 ședinţe ale Comisiei, la care au fost puse în discuție și Examinate Rapoartele de evaluare a situaţiei familiilor/persoanelor defavorizate, pentru acordarea ajutorului bănesc pe dosarele de suport monetar deschis pentru cazul a 95 familii/persoane defavorizate.

**Mijloace financiare transferate pentru acordarea suportului monetar, total - 500,78 mii, lei**

**Mijloace financiare utilizate, total – 497,5 mii, lei**

**Suma minimă a suportului financiar -3000 lei**

**Suma maximă a suportului financiar – 6000 lei**

**Mijloace financiare neutilizate, total – 3280 lei**

**BILETELE DE REABILITARE MEDICALĂ PRIMITE DE LA**

**MINISTERUL SĂNĂTĂȚII MUNCII PROTECȚIEI SOCIALE ȘI FAMILIEI**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Denumirea centrului de reabilitare  (Sanatoriul) | Bilete de  reabilitare medicală primite | | Numărultotal de  bilete de  reabilita-re  medicală primite de  la minister  de la  înce  putul  anului  (col 3+4) | Bilete de reabilitare medicală  neutilizate restituite | Soldul  biletelor  de  reabilitare  medicală  neutilizate  la sfirsitul  perioadei | Total repartizate | Repartizarea  biletelor de  reabilitare  medicala | | Inclusiv | | Surse baneşti transferate  la contul Ministerului |
| La inceputul  trimestrului | Pentru trimestrul  Gestionar | gratis | La pret  parţial | Pensionari | Invalizi |
| Cant | Cant. |
| ***1*** | ***2*** | ***3*** | ***4*** | ***5*** | ***6*** | ***7*** | ***8*** | ***9*** | ***10*** | ***11*** | ***12*** |
| „VICTORIA” | 56 | 16 | 72 | 1 |  | 71 | 66 | 5 | 51 | 20 | 12977.5 |
| “SPERANȚA” | 67 | 25 | 92 | - |  | 92 | 88 | 4 | 53 | 39 | 14275.56 |
| În total | 123 | 41 | 164 | 1 |  | 163 | 154 | 9 | 104 | 59 | 27253,06 |